**Prijímacia skúška zo slovenského jazyka a literatúry**

**pre osemročné gymnázium2017 (A variant)**

Kód žiaka .........................

1. **Pozorne si prečítajte celú báseň. Nasledujúce otázky sa budú týkať tohto textu.**

Milan Rúfus: TIEŇ

Možno to ešte nevie nik,  
no chodí za mnou tmavý psík.  
  
To vám je vernosť ohromná,  
ako sa nehne odo mňa,  
kým slnko svieti,  
celý rok.

Urobím krok-  
on spraví krok.  
Ja zohnem hlavu-  
on ju zohne.  
Ak sa ja pohnem,  
tiež sa pohne.

Vykoná všetko to, čo ja.  
Nedožičí si pokoja,  
najvernejší psík na svete.  
A vždy ho pri mne nájdete,  
ako mi ticho päty čuchá.  
  
Ale v jednom ma neposlúcha.  
Kameň mu hodím:  
"Prines, Bobík!"  
  
On hádže tiež!  
Jaj, čo to robí ?  
A nepobehne, mátoha!  
  
Iba mi kňučí pri nohách:  
"Nerob si zo mňa dobrý deň!  
Ja nie som psíček.  
Ja som ...........................!

1. Napíš, z koľkých slabík sa skladá názov básne. ...................................................................

2. Usporiadaj slová z prvého verša básne podľa abecedy. ...................................................................

3. Z názvu básne vypíš dvojhlásku. .........................................

4. Z básne vypíš slovo, ktoré obsahuje mäkkú spoluhlásku. ..........................................................

5. Z textu básne vypíš priamu reč. .................................................................................

6. Z koľkých strof sa skladá uvedená báseň? .............................................................................

7. Koľko veršov obsahuje táto báseň? ........................................................................................

8. Vypíš z textu básne zdrobneninu. ..................................................................................

9. Z básne vypíš jednu dvojicu slov, ktoré sa rýmujú. .............................................................

10. Doplň na vybodkované miesto do posledného verša správne slovo, ktoré vyplýva z básničky. ..................................................................................................

1. **Nasledujúce otázky sa už textu básne netýkajú. Pri viacerých možnostiach je správna iba jedna.**

*1. V ktorej z viet sa nenachádzajú slová opačného významu?*

A. Aký je život, taká je smrť. B. Kde si zmokol, tam sa suš. C. Kto dobre kúpi, má radosť z kúpy. D. Nie je ani zima, ani teplo.

*2. Sloveso v zátvorke daj do správneho tvaru*

Pán učiteľ, **(vysvetliť)** ........................................................... by ste nám toto učivo?

*3. Utvor nominatív plurálu zo slovného spojenia:* ***starý otec*** *.............................................................*

*4. V nasledujúcich vetách nie je niečo v poriadku. Chybné slová oprav a vety napíš správne*

A. Izabela na ľade, Vianoce na blate. ............................................................................

B. Svätý Marko chodí na bielom koni. ..........................................................................

*5. Výroky v úlohe číslo 4 vznikli na základe dlhodobého pozorovania prírody a javov v nej.*

*Ako ich voláme?*

1. príslovia B. porekadlá C. pranostiky D. hádanky

*6. Od slova* ***vyskočil*** *utvor:*

A. neurčitok .................................................................................................................

B. rozkazovací spôsob (2. osoba singuláru) ...............................................................

*7. V ktorej z možností sú všetky podstatné mená v rovnakom páde?*

A. na ulici, v lavici, pri palici B. pod horou, pred domom, v škole C. od auta, pred autom, pod autom

D. so sestrou, za mamou, pri otcovi

*8. V ktorej z možností sú všetky slovesá v jednotnom čísle?*

A. natáčať, navešali, napíš B. kreslím, kričíš, kýva C. spievajú, sypeme, snívate D. píšem, plače, perú

*9. Označ možnosť, kde sú všetky slová napísané správne.*

A. sypký sneh, bicikel, Bitča, rys B. koryto, rýľ, syn, syrotaC. ryža, kobyla, Rím, sýkorka D. syr, rím, pýcha, syseľ

*10. V uvedenej vete podčiarkni sloveso a urč osobu, číslo a čas.*

Viliam si overuje každý údaj z internetu.

osoba ............................. číslo ............................ čas .........................................

*11. Urč vzory podstatných mien*

kvet ...............................................................

krv ...............................................................

*12. Od podstatného mena* ***ľudia*** *utvor nominatív singuláru*

...........................................................................

*13. Vysvetli nám (minimálne piatimi vetami, zaujímavo a bez chýb), prečo chceš chodiť na gymnázium.*

..............................................................................................................................................................

..............................................................................................................................................................

..............................................................................................................................................................

..............................................................................................................................................................

..............................................................................................................................................................

..............................................................................................................................................................

..............................................................................................................................................................

..............................................................................................................................................................

**Diktát A variant (10 bodov)**

Bol raz jeden spisovateľ. Písal rozprávky. Celé dni vysedával za stolom. Kládol na papier písmenko k písmenku, slovo k slovu. Zrazu bola na svete rozprávka. Písanie je čertovsky ťažká robota. Spisovateľ písal už od rána. Večer mu už viečka oťažievali a milý spisovateľ zaspal. Spala však iba jeho hlava. Ruka písala a písala. Ráno bola na svete nová rozprávka. Spisovateľ od radosti vyskočil vysoko do vzduchu. Ostal tam visieť. Myšlienky ho nadnášali ako balón.

**Kľúč správnych odpovedí – spolu 40 bodov**

**A časť**

1.1(1)

2. ešte, možno, nevie, nik, to(1)

3. ie(1)

4. napr. kameň(1)

5. „Nerob si zo mňa dobrý deň...“(1)

6. 7(1)

7. 27(1)

8. psík(1)

9. nik – psík(1)

10. tieň(1)

**B časť**

1.C (1)

2. vysvetli (1)

3. starí otcovia (1)

4. Katarína..., Martin... (2)

5. C (1)

6. vyskočiť, vyskoč (2)

7. A (1)

8. B (1)

9. C (1)

10. 3. osoba, singulár, prítomný čas (3)

11. dub, kosť (2)

12. človek (1)

13. (3)